અમદાવાદ ઝોનની ફી કમિટી દ્વારા પ્રથમ તબક્કામાં બે વાર ફીની યાદી જાહેર કરી સ્કૂલોની ફી નક્કી કરી હતી. ત્યાર બાદ ફી કમિટી દ્વારા એપ્રિલ-મે માસ દરમિયાન પુન: સ્કૂલોનું હિયરીંગ હાથ ધર્યુ હતું અને હિયરીંગ પૂર્ણ થયા બાદ સ્કૂલોની ફીની ત્રીજી યાદી જાહેર કરી હતી. જેમાં અમદાવાદ શહેરની ૬૧ જેટલી સ્કૂલોને આવરી લેવામાં આવી હતી. આ સાથે અમદાવાદની લગભગ મોટાભાગની સ્કૂલો કે જેમણે ફી કમિટી સમક્ષ પ્રોવિઝનલ ફી નક્કી કરવા માટે દરખાસ્ત કરી હતી તેમની ફી નક્કી કરી દેવાઈ છે. ફી કમિટી દ્વારા આ તમામ સ્કૂલોની પ્રોવિઝનલ ફી જાહેર કરવામાં આવી છે.